Τροποποιημένη πρόταση απόφασης του Συμβουλίου για τη θέσπιση ειδικού προγράμματος έρευνας, τεχνολογικής ανάπτυξης και επίδειξης στον τομέα των τηλεματικών εφαρμογών κοινού ενδιαφέροντος (1994-1998) (94/C 262/01) (Κείμενο που παρουσιάζει ενδιαφέρον για τον ΕΟΧ) COM(94) 243 τελικό - 94/0079 (CNS)

(Υποβλήθηκε από την Επιτροπή, σύμφωνα με το άρθρο 189Α παράγραφος 2 της συνθήκης ΕΚ, στις 6 Ιουνίου 1994)

Η πρόταση της απόφασης του Συμβουλίου περί θεσπίσεως ειδικού προγράμματος έρευνας, τεχνολογικής ανάπτυξης και επίδειξης στον τομέα των τηλεματικών εφαρμογών κοινού ενδιαφέροντος (1994-1998) [COM(94)68 τελικό - 94/0079 (CNS)] τροποποιείται ως εξής:

Τέταρτη αιτιολογική σκέψη

ότι, σύμφωνα με το άρθρο 130Θ παράγραφος 3, πρέπει να εκτιμηθούν τα χρηματοδοτικά μέσα που απαιτούνται για την εκτέλεση του παρόντος ειδικού προγράμματος 7 ότι τα οριστικά ποσά καθορίζονται από την αρμόδια για τον προϋπολογισμό αρχή ανάλογα με τη διαθεσιμότητα των πόρων των δημοσιονομικών προοπτικών και τη σχετική προτεραιότητα, η οποία αποδίδεται στον τομέα που αποτελεί αντικείμενο του παρόντος προγράμματος εντός της πρώτης δράσης που τετάρτου-προγράμματος πλαισίου 7

Αιτιολογική σκέψη 5α

(νέα)

ότι η αύξηση του γενικού ανωτάτου ποσού του προγράμματος-πλαισίου θα εξαρτηθεί συγκεκριμένα από την αξιολόγηση της κατάστασης προόδου της εφαρμογής του 7 ότι η πρόοδος του παρόντος προγράμματος δεν θα κριθεί ικανοποιητική παρά μόνον εφόσον οι πρώτες αναλήψεις πιστώσεων πραγματοποιηθούν εντός ευλόγου προθεσμίας μετά την έγκρισή του, καθώς και ότι η προθεσμία αυτή δεν θα μπορεί να υπερβαίνει τους δώδεκα μήνες 7

Αιτιολογική σκέψη 6α

(νέα)

ότι είναι ουσιώδες, για να μπορέσει η Ευρωπαϊκή Ένωση να αντιμετωπίσει τις προκλήσεις της «κοινωνίας της πληροφόρησης», όχι μόνο να αναπτύξει την απαραίτητη τεχνολογική βάση, αλλά επίσης να ενισχύσει τη συμμετοχή στις τηλεματικές εφαρμογές του μεγαλύτερου αριθμού ευρωπαίων πολιτών, λαμβάνοντας υπόψη τις κοινωνικοπολιτιστικές τους διαφορές και να προωθήσει στην κοινωνία μία όσο το δυνατόν ευρύτερη πρόσβαση στις νέες δομές της πληροφόρησης 7

Ένατη αιτιολογική σκέψη

ότι οι τηλεματικές εφαρμογές συνεισφέρουν στη βελτίωση της ποιότητας και της οικονομικής και κοινωνικής αποδοτικότητας των υπηρεσιών κοινής ωφελείας, στη βελτίωση της πρόσβασης στις πηγές της γνώσεως και των συνθηκών ζωής των πολιτών 7 ότι παροτρύνουν στη δημιουργία και την ανταλλαγή ηλεκτρονικών πληροφοριών σε όλες τις γλώσσες της Ευρωπαϊκής Ένωσης 7

Αιτιολογική σκέψη 9α

(νέα)

ότι οι προσπάθειες της Επιτροπής που αποσκοπούν στην απλούστευση και την επιτάχυνση των διαδικασιών υποβολής υποψηφιότητας και επιλογής και στη διαφάνεια των διαδικασιών αυτών, θα πρέπει να συνεχιστούν προκειμένου να διευκολυνθεί η εφαρμογή του προγράμματος και να καταστούν απλούστερες οι διαδικασίες τις οποίες πρέπει να αναλάβουν οι επιχειρήσεις, και ιδιαίτερα η ΜΜΕ, τα ερευνητικά κέντρα και τα πανεπιστήμια για να συμμετάσχουν σε μια κοινοτική δράση Ε & ΤΑ 7

Αιτιολογική σκέψη 14α

(νέα)

ότι πρέπει, λαμβανομένης υπόψη της αυξανόμενης συγκλίσεως μεταξύ των τεχνολογιών στους τομείς των πληροφοριών των τηλεπικοινωνιών και της τηλεματικής, το παρόν πρόγραμμα να τεθεί σε εφαρμογή σε στενή συνεργασία με τα προγράμματα έρευνας στους τομείς των τεχνολογιών των πληροφοριών, και των προηγμένων τεχνολογιών και υπηρεσιών των επικοινωνιών, κατά τρόπο ώστε να ενισχυθούν οι συνέργειες 7

Αιτιολογική σκέψη 18α

(νέα)

ότι πρέπει, επίσης να προχωρήσουμε, σε σύνδεση με το πρόγραμμα στοχοθετημένης κοινωνικοοικονομικής έρευνας, σε έρευνες που αφορούν αφενός, την επίπτωση των τηλεματικών εφαρμογών στην οργάνωση της παραγωγής και της εργασίας και αφετέρου στις αμφίδρομες ενέργειες μεταξύ του ευρωπαίου πολίτη και της υποδομής στον τομέα των πληροφοριών 7

Άρθρο 2 παράγραφος 1

1. Το ποσό που κρίνεται αναγκαίο για την εκτέλεση του προγράμματος ανέρχεται σε 842 εκατομμύρια Ecu, συμπεριλαμβανομένου ενός ανωτάτου ποσοστού 10,3 % για τις δαπανές προσωπικού και διοικητικής λειτουργίας.

Οι πρώτες αναλήψεις πιστώσεων πραγματοποιηθούν εντός προθεσμίας το πολύ δώδεκα μηνών μετά την έγκριση του προγράμματος, εκτός εάν η μη τήρηση της προθεσμίας αυτής είναι δεόντως δικαιολογημένη.

Άρθρο 2 παράγραφος 4

4. Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον προϋπολογισμό αρχή σύμφωνα με τη διαθεσιμότητα των πιστώσεων των δημοσιονομικών προοπτικών και με το σεβασμό των επιστημονικών και τεχνολογικών προτεραιοτήτων που έχουν καθοριστεί από το τέταρτο πρόγραμμα-πλαίσιο 7

(1)

(1) ΕΕ αριθ. C 228 της 17. 8. 1994.

ΠΑΡΑΡΤΗΜΑ Ι

Εισαγωγή πρώτο εδάφιο

Οι προτεινόμενες περιοχές Ε & ΤΑ είναι εκείνες που θα συνεισφέρουν αποφασιστικά στην ανάπτυξη της υποδομής αυτής, λαμβανομένης υπόψη αφενός του στόχου που αφορά τη βελτίωση της ανταγωνιστικότητας του συνόλου της βιομηχανίας, την κατάσταση της απασχόλησης στην Ευρωπαϊκή Ένωση και την ποιότητα ζώης των πολιτών, κυρίως διευκολύνοντας ίση για όλους πρόσβαση στην υποδομή των πληροφοριών.

Τμήμα I πρώτο εδάφιο

Το πρόγραμμα TELEMATIQUE πρόκειται να επιδιώξει δύο στόχους. Ο πρώτος, ήδη παραδοσιακός, είναι η βελτίωση της αποτελεσματικότητας της ευρωπαϊκής βιομηχανίας και των υπηρεσιών γενικού ενδιαφέροντος, καθώς και η παρότρυνση της δημιουργίας θέσεων εργασίας, χάρις στην ανάπτυξη νέων τηλεματικών συστημάτων και υπηρεσιών, σε τομείς όπως η τηλε-εργασία και οι τηλε-υπηρεσίες 7 ο άλλος, ο οποίος έχει πρόσφατα εισαχθεί στη Συνθήκη για την Ευρωπαϊκή Ένωση, αφορά την προαγωγή εκείνων των ερευνητικών δράσεων που είναι απαραίτητες για τις υπόλοιπες κοινές πολιτικές. Δεδομένης της φύσεως του προγράμματος, το οποίο πρέπει να προσανατολισθεί προς χρήστες, ο νέος αυτός στόχος πρόκειται επίσης να θεωρηθεί στόχος προτεραιότητας.

Τμήμα II περιοχή 1 - Υγειονομική περίθαλψη πρώτο εδάφιο

Τα συστήματα υγειονομικής περίθαλψης στην Ευρώπη αντιμετωπίζουν μια διπλή πρόκληση. Αφενός, πρέπει να μειωθούν οι λειτουργικές δαπάνες, ενώ, ταυτόχρονα, θα προσφέρουν σε κάθε πολίτη ισότιμη και ασφαλή πρόσβαση, ανεξαρτήτως τόπου και χρόνου, στην υγειονομική περίθαλψη. Αφετέρου, οι ιατρικός κλάδος πρέπει να αναμετωπίσει την ταχεία εξέλιξη των γνώσεων και την αύξουσα πολυπλοκότητα των καθηκόντων του. Επίσης θα πρέπει να αναπτυχθούν οι εφαρμογές της κινητής επικοινωνίας στον υγειονομικό τομέα. Οι εργασίες που εκτελούνται υπό την αιγίδα του τρίτου προγράμματος-πλαισίου έχουν δείξει ότι η τηλεματική είναι δυνατόν να συμβάλει στην ανατιμετώπιση των προκλήσεων αυτών.

Τμήμα II περιοχή 2 - βιβλιοθήκες, στόχος, δεύτερο εδάφιο

Ιδιαίτερη σημασία θα δοθεί στις τηλεπικοινωνιακές ανάγκες σημαντικών βιβλιοθηκών 7 προς το σκοπό αυτό, οι αναληφθείσες εργασίες στοχεύουν στη διασφάλιση, σε κοινοτικό επίπεδο, της διασύνδεσης των βιβλιοθηκών που μπορούν να δράσουν ως κεφαλή του δικτύου σε εθνικό επίπεδο, στην υποβοήθηση της εισαγωγής των τηλεματικών εφαρμογών στις λιγότερο προηγμένες, καθώς και στην υποστήριξη των προσπαθειών κατάρτισης και ευαισθητοποίησης του προσωπικού των βιβλιοθηκών με την ανταλλαγή εμπειριών και ορθών πρακτικών.

Τμήμα II περιοχή 3 - Αστικές και αγροτικές ζώνες, δοκιμές ελέγχου καταλληλότητας και πειραματικά έργα

Οι δοκιμές ελέγχου καταλληλότητας θα ευνοηθούν από τα ήδη υπάρχοντα δίκτυα εταίρων τα οποία έχουν δημιουργηθεί μέσω της διερευνητικής δράσης ORA, καθώς και τα δίκτυα συνεργασίας μεταξύ ευρωπαϊκών πόλεων (Eurocities, Telecities κ.λπ.). Θα συντονισθούν με τα πρότυπα πειραματικά έργα που εκτελούνται στο πλαίσιο χωροταξικών προγραμμάτων ορισμένων κρατών μελών ή κοινοτικών προγραμμάτων περιφερειακού χαρακτήρα. Προτεραιότητα θα δοθεί στα σχέδια εφαρμογής που θα ενσωματώνουν πολλές τηλεματικές εφαρμογές σε μία ίδια αστική ή αγροτική περιοχή. Οι ανταλλαγές εμπειριών μεταξύ αυτών των διαφόρων περιοχών θα ενισχυθούν και θα δοθεί ιδιαίτερη έμφαση στη διευκόλυνση της χρήσης τηλεματικών εφαρμογών και στην αποδοχή τους από τους χρήστες.

Τμήμα II περιοχή 4 - Τεχνολογία του γλωσσικού τομέα, στόχος, δεύτερο εδάφιο

Προς το σκοπό αυτό, οι προσπάθειες έρευνας και ανάπτυξης θα καλύψουν μεγάλες κατηγορίες τηλεματικών εφαρμογών, όπως τις υπηρεσίες τεκμηρίωσης, περιλαμβανομένων των συστημάτων επεξεργασίας και διαχειρισης εγγράφων, τις τηλε-υπηρεσίες συναλλαγών (π.χ. υπηρεσίες τραπεζικών τηλεσυναλλαγών ή ηλεκτρονικών καταλόγων), και τη διαπροσωπική επικοινωνία, περιλαμβανομένων των υπηρεσιών ηλεκτρονικού ταχυδρομείου και τηλεσυνεδριάσεων. Ερευνητικές εργασίες, οι οποίες απευθύνονται στη δυνατότητα βραχυπρόθεσμης μεταφοράς των αποτελεσμάτων σε βιομηχανικά ή εμπορικά πεδία εφαρμογής, ενισχύονται κατά προτεραιότητα.

Τμήμα II περιοχή 5 - Οριζόντιες δράσεις

Θα αναληφθούν διεθνείς δραστηριότητες (διαλέξεις, αποστολές μελέτης, επιδείξεις των αποτελεσμάτων τα οποία είναι δυνατόν να αποτελέσουν αντικείμενο εμπορικής χρήσης) στην πλειοψηφία των ερευνητικών τομέων, όποτε κριθεί ότι υπάρχει αμοιβαίο και ισόρροπο ενδιαφέρον για την Ευρωπαϊκή Ένωση, ιδίως στους τομείς που αναφέρονται στην Λευκή Βίβλο. Θα δοθεί μεγάλη σημασία στη συνεργασία με τις χώρες της Λατινικής Αμερικής, της Κεντρικής και Ανατολικής Ευρώπης και τα νέα ανεξάρτητα κράτη της πρώην Σοβιετικής Ένωσης 7 μελετώνται ανταλλαγές ερευνητών στο πλαίσιο ορισμένων έργων, ενώ θα επιδιωχθεί ο συντονισμός με τις τηλεματικές δραστηριότητες που αναλαμβάνονται στο πλαίσιο των προγραμμάτων PHARE και TACIS ή πρωτοβουλίες που χρηματοδοτούνται από την BERD. Τέλος, θα διασφαλιστεί στενός συντονισμός και, ενδεχομένως, συνεργασία μεταξύ των δραστηριοτήτων κοινοτικής έρευνας που αναλαμβάνονται στο πλαίσιο του επί μέρους αυτού άξονα δράσεων και άλλων παρόμοιων προγραμμάτων ΕΤΑ, εθνικών ή ευρωπαϊκών (ιδίως COST, EUREKA, ESA, CERN, EUROCONTROL).

ΠΑΡΑΡΤΗΜΑ II

>ΘΕΣΗ ΠΗΝΑΚΑ>